CELEX: 32019D0142
Language: fi
Date: 2019-01-29 00:00:00
Title: Komission täytäntöönpanopäätös (EU) 2019/142, annettu 29 päivänä tammikuuta 2019, Euroopan parlamentin ja neuvoston direktiiveissä 98/70/EY ja 2009/28/EY vahvistettujen kestävyyskriteerien täyttymisen osoittamiseen käytettävän ”U.S. Soybean Sustainability Assurance Protocol” -järjestelmän hyväksymisestä

30.1.2019   
               
               
                  FI
               
               
                  Euroopan unionin virallinen lehti
               
               
                  L 26/10
               
            
         KOMISSION TÄYTÄNTÖÖNPANOPÄÄTÖS (EU) 2019/142,
         annettu 29 päivänä tammikuuta 2019,
         Euroopan parlamentin ja neuvoston direktiiveissä 98/70/EY ja 2009/28/EY vahvistettujen kestävyyskriteerien täyttymisen osoittamiseen käytettävän ”U.S. Soybean Sustainability Assurance Protocol” -järjestelmän hyväksymisestä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon bensiinin ja dieselpolttoaineiden laadusta ja neuvoston direktiivin 93/12/ETY muuttamisesta 13 päivänä lokakuuta 1998 annetun Euroopan parlamentin ja neuvoston direktiivin 98/70/EY (1) ja erityisesti sen 7 c artiklan 4 kohdan toisen alakohdan,
         ottaa huomioon uusiutuvista lähteistä peräisin olevan energian käytön edistämisestä sekä direktiivien 2001/77/EY ja 2003/30/EY muuttamisesta ja myöhemmästä kumoamisesta 23 päivänä huhtikuuta 2009 annetun Euroopan parlamentin ja neuvoston direktiivin 2009/28/EY (2) ja erityisesti sen 18 artiklan 4 kohdan toisen alakohdan,
         sekä katsoo seuraavaa:
         
                     (1)
                  
                  
                     Direktiivin 98/70/EY 7 b ja 7 c artiklassa ja liitteessä IV sekä direktiivin 2009/28/EY 17 ja 18 artiklassa ja liitteessä V vahvistetaan samanlaiset biopolttoaineita ja bionesteitä koskevat kestävyyskriteerit ja samanlaiset menettelyt sen todentamiseksi, että biopolttoaineet ja bionesteet täyttävät nämä kriteerit.
                  
               
                     (2)
                  
                  
                     Kun direktiivin 2009/28/EY 17 artiklan 1 kohdan a, b ja c alakohtaa sovellettaessa on otettava huomioon biopolttoaineet ja bionesteet, jäsenvaltioiden on vaadittava talouden toimijoita osoittamaan, että biopolttoaineet ja bionesteet täyttävät mainitun direktiivin 17 artiklan 2–5 kohdassa vahvistetut kestävyyskriteerit.
                  
               
                     (3)
                  
                  
                     Komissiolle toimitettiin 15 päivänä marraskuuta 2018 sen tunnustamista koskeva pyyntö, että ”U.S. Soybean Sustainability Assurance Protocol” -järjestelmä osoittaa, että biopolttoaine-erät täyttävät direktiiveissä 98/70/EY ja 2009/28/EY vahvistetut kestävyyskriteerit. Järjestelmän hallinnointipaikka on 16305 Swingley Ridge Road, Suite 200 Chesterfield, MO 63017, Yhdysvallat. Se kattaa Yhdysvalloissa tuotetut soijapavut ja niiden alkuperäketjun soijapapuja tuottavilta tiloilta ja niiden vientipaikkaan.
                  
               
                     (4)
                  
                  
                     Komissio totesi ”U.S. Soybean Sustainability Assurance Protocol” -järjestelmää tarkastellessaan, että se kattaa riittävällä tavalla direktiiveissä 98/70/EY ja 2009/28/EY vahvistetut kestävyyskriteerit ja että siinä käytetään ainetasemenetelmää direktiivin 98/70/EY 7 c artiklan 1 kohdan ja direktiivin 2009/28/EY 18 artiklan 1 kohdan mukaisesti.
                  
               
                     (5)
                  
                  
                     ”U.S. Soybean Sustainability Assurance Protocol” -järjestelmän arvioinnissa todettiin, että järjestelmä täyttää luotettavuudelle, avoimuudelle ja tarkastusten riippumattomuudelle asetetut asianmukaiset standardit ja direktiivin 98/70/EY liitteessä IV sekä direktiivin 2009/28/EY liitteessä V esitetyt menetelmiä koskevat vaatimukset.
                  
               
                     (6)
                  
                  
                     Tässä päätöksessä säädetyt toimenpiteet ovat biopolttoaineiden ja bionesteiden kestävyyttä käsittelevän komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            ”U.S. Soybean Sustainability Assurance Protocol” -järjestelmässä, jäljempänä ’järjestelmä’, joka toimitettiin komissiolle 15 päivänä marraskuuta 2018 hyväksyntää varten, osoitetaan, että biopolttoaineiden ja bionesteiden valmistukselle järjestelmässä vahvistettujen vaatimusten mukaisesti valmistetut biopolttoaine- ja bioneste-erät täyttävät kestävyyskriteerit, jotka vahvistetaan direktiivin 98/70/EY 7 b artiklan 3, 4 ja 5 kohdassa sekä direktiivin 2009/28/EY 17 artiklan 3, 4 ja 5 kohdassa.
            Järjestelmä sisältää tarkat tiedot direktiivin 2009/28/EY 17 artiklan 2 kohdan ja direktiivin 98/70/EY 7 b artiklan 2 kohdan soveltamiseksi siltä osin kuin se koskee direktiivin 98/70/EY liitteessä IV olevan C osan 1 kohdassa ja direktiivin 2009/28/EY liitteessä V olevan C osan 1 kohdassa tarkoitettuja maankäytön muutoksista johtuvista hiilivarantojen muutoksista aiheutuvia annualisoituja päästöjä (e
                  l
               ), joiden järjestelmä osoittaa olevan nolla.
         
         
            2 artikla
            Komissiolle on ilmoitettava viipymättä kaikista järjestelmän sisältöön, siinä muodossa kuin se toimitettiin komissiolle 15 päivänä marraskuuta 2018 hyväksyntää varten, tehtävistä muutoksista, jotka saattaisivat vaikuttaa tämän päätöksen perusteluihin.
            Komissio tarkastelee ilmoitettuja muutoksia arvioidakseen, kattaako järjestelmä edelleen riittävällä tavalla hyväksynnän perustana olevat kestävyyskriteerit.
         
         
            3 artikla
            Komissio voi kumota tämän päätöksen muun muassa seuraavissa olosuhteissa:
            
                        a)
                     
                     
                        kun on selkeää näyttöä siitä, ettei järjestelmässä panna täytäntöön tämän päätöksen soveltamisen kannalta tärkeitä seikkoja, tai tällaisten seikkojen täytäntöönpano on vakavalla ja säännönmukaisella tavalla laiminlyöty;
                     
                  
                        b)
                     
                     
                        kun järjestelmästä ei toimiteta komissiolle vuosittain kertomusta direktiivin 98/70/EY 7 c artiklan 6 kohdan ja direktiivin 2009/28/EY 18 artiklan 6 kohdan mukaisesti;
                     
                  
                        c)
                     
                     
                        kun järjestelmässä ei panna täytäntöön direktiivin 98/70/EY 7 c artiklan 5 kohdan kolmannessa alakohdassa ja direktiivin 2009/28/EY 18 artiklan 5 kohdan kolmannessa alakohdassa tarkoitetuissa täytäntöönpanosäädöksissä riippumattomille tarkastuksille vahvistettuja vaatimuksia taikka parannuksia muihin järjestelmään liittyviin seikkoihin, joiden katsotaan olevan hyväksynnän voimassaolon jatkamisen kannalta tärkeitä.
                     
                  
         
            4 artikla
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 30 päivään kesäkuuta 2021.
         
         
            Tehty Brysselissä 29 päivänä tammikuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EYVL L 350, 28.12.1998, s. 58.
         
            (2)  EUVL L 140, 5.6.2009, s. 16.